เวลามีอะไรกับแฟน ช่วงที่แฟนสอดใส่เข้าไป มีอาการเจ็บๆในช่องคลอดบริเวณข้างขวาค่ะ เจ็บๆหน่วงๆเหมือนเนื้อฉีกแต่เมื่อก่อนไม่เป็นนะคะ เพิ่งจะมาเริ่มเป็นค่ะ แต่พอลองเปลี่ยนท่าก็เบาเจ็บลงแต่ยังคงเจ็บอยู่ แบบนี้เป็นช่องคลอดอักเสบหรือป่าวคะ?
สวัสดีค่ะ อาการเจ็บในช่องคลอด เจ็บหน่วงๆ ตอนมีเพศสัมพันธ์ อาจจะเกิดจาก มีการฉีกขาดของเยื่อบุอวัยวะเพศจากการมีเพศสัมพันธ์ ภาวะช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้ ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ ช่องคลอดแสบและคันจากความแห้ง แต่มักเกิดในหญิงวัยทอง หรือภาวะการหดตัวผิดปกติของกล้ามเนื้อตรงบริเวณช่องคลอดถ้ามีอาการเจ็บชัดเจนขณะมีการเสียดสี อาจเป็นแผลหรือการฉีกขาดได้ ควรงดการมีเพศสัมพันธ์ไปก่อน ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น ถ้ามีแผลฉีกขาดจริง อาจต้องเย็บซ่อมแซมหรือได้ยาฆ่าเชื้อ แต่หากเป็นแผลขนาดเล็ก มักสมานกันเองได้ ให้สังเกตอาการ ถ้าหยุดการมีเพศสัมพันธ์ไปแล้ว ยังเจ็บเยอะ มีเลือดออกผิดปกติทางช่องคลอดด้วย ควรไปพบแพทย์เพื่อตรวจเพิ่มเติม